చెరుకుపల్లి జమదగ్నిశర్మ

చెరుకుపల్లి జమదగ్నిశర్మ ఆంధ్రదేశములోని విద్వద్వరేణ్యులలో ఎన్నదగినవాడు.

జీవిత విశేషాలు
చెరుకుపల్లి జమదగ్నిశర్మ చెరుకుపల్లి బుచ్చిరామేశ్వరశర్మ, లక్ష్మీనరసమ్మ దంపతుల ఆరుగురు సంతానంలో అయిదవవాడిగా 1920లో జన్మించాడు. ఇతడు తన అన్నగారు న్యాయవాది అయిన వెంకటప్పయ్య పెంపకంలో పెరిగాడు. ఇతడు లంకా నరసింహశాస్త్రి వద్ద ప్రాచీన గురుకుల పద్ధతిలో వేదవిద్యను అభ్యసించాడు.విశ్వనాథ సత్యనారాయణ, పింగళి లక్ష్మీకాంతం, భూపతి లక్ష్మీనారాయణరావులు ఇతని సాహిత్య గురువులు. ఇతడు అనంతపురము, రాజమండ్రి, కడప, విజయవాడ, శ్రీకాళహస్తి మొదలైన ప్రాంతాలలో ప్రభుత్వకళాశాలలో ఆంధ్రోపన్యాసకుడిగా పనిచేశాడు. ఉద్యోగ విరమణానంతరం శ్రీకాళహస్తిలో నివసిస్తూ అక్కడ పురాణ ప్రవచనాలు చేసేవాడు. ఇతడు 1986లో మరణించాడు.

రచనలు
 మహోదయం (గేయరూపకం)
 చిలకా గోరింక
 మరపురాని ఆ ఊరు
 ప్రతిఫలం
 గొల్ల హంపన్న
 అన్నదమ్ములు (కథా సంపుటం)
 జమదగ్ని కథలు (కథా సంపుటం)
 ఆంతర్యము
 ధర్మదీక్ష
 కల్పవృక్ష కావ్యానుశీలనము
 వైరభక్తి
 త్రిశతి
 శ్రీమద్దక్షిణ కైలాసగిరి ప్రదక్షిణ మహాకావ్యము
 శ్రీరామరాజ్యము

మూలాలు

1920 జననాలు
తెలుగు కథా రచయితలు
తెలుగు రచయితలు
తెలుగు కవులు
అధ్యాపకులు